***Suvestinė redakcija nuo 2010-07-04***

*Įsakymas paskelbtas: Žin. 2005, Nr. , i. k. 1052070ISAKISAK-522*

**LIETUVOS RESPUBLIKOS ŠVIETIMO IR MOKSLO MINISTRO**

**ĮSAKYMAS**

**DĖL IŠSILAVINIMO KLASIFIKATORIAUS PATVIRTINIMO**

2005 m. kovo 31 d. Nr. ISAK-522

Vilnius

Vadovaudamasis Tarptautinių ir nacionalinių klasifikatorių tvarkymo ir naudojimo valstybės registruose ir informacinėse sistemose taisyklių, patvirtintų Lietuvos Respublikos Vyriausybės 2005 m. kovo 3 d. nutarimu Nr. 247 (Žin., 2005, Nr. [32-1047](https://www.e-tar.lt/portal/lt/legalAct/TAR.6925C847A657)), 17 punktu,

tvirtinu Išsilavinimo klasifikatorių (pridedama).

ŠVIETIMO IR MOKSLO MINISTRAS REMIGIJUS MOTUZAS

PATVIRTINTA

Lietuvos Respublikos

švietimo ir mokslo ministro

2010 m. birželio 23 d. įsakymu Nr. V-988

**IŠSILAVINIMO KLASIFIKATORIUS**

|  |  |
| --- | --- |
| Klasifikatoriaus pavadinimas lietuvių kalba | Išsilavinimo klasifikatorius |
| Klasifikatoriaus pavadinimas anglų kalba | Education level classification |
| Klasifikatoriaus pavadinimo lietuvių kalba abėcėlinė santrumpa | kl\_isSILAV |
| Klasifikatoriaus paskirtis | Suskirstyti asmens išsilavinimą į grupes |
| Klasifikatoriaus tipas | Nacionalinis |
| Klasifikatoriaus rengėjo pavadinimas | Švietimo informacinių technologijų centras |

Klasifikatoriaus duomenys

| Eil. Nr. | Kodas | Pavadinimaslietuvių kalba | Pavadinimas anglų kalba | Aprašymas |
| --- | --- | --- | --- | --- |
| 1 | 1 | Aukštasis išsilavinimas | Higher education | Išsilavinimas, įgytas aukštojoje mokykloje iki įsigaliojant Lietuvos Respublikos mokslo ir studijų įstatymui (2009-05-12) baigus studijų programas, pagal kurias suteikta aukštojo mokslo kvalifikacija, arba teisės aktų nustatyta tvarka pripažintas kaip jam lygiavertis užsienio aukštosiose mokyklose įgytas išsilavinimas |
| 2 | 11 | Aukštasis universitetinis išsilavinimas | Higher education university type | Išsilavinimas, įgytas aukštojoje mokykloje baigus universitetinių studijų programas arba doktorantūrą, pagal kurias suteikiama aukštojo mokslo kvalifikacija, arba teisės aktų nustatyta tvarka pripažintas kaip jam lygiavertis užsienio aukštosiose mokyklose įgytas išsilavinimas |
| 3 | 12 | Aukštasis koleginis išsilavinimas | Higher education college type | Išsilavinimas, įgytas aukštojoje mokykloje baigus koleginių (neuniversitetinių) studijų programas, pagal kurias suteikiama aukštojo mokslo kvalifikacija, arba teisės aktų nustatyta tvarka pripažintas kaip jam lygiavertis užsienio aukštosiose mokyklose įgytas išsilavinimas |
| 4 | 2 | Aukštesnysis išsilavinimas | Advanced vocational education and training | Išsilavinimas, įgytas baigus aukštesniųjų studijų programą arba teisės aktų nustatyta tvarka pripažintas kaip jam lygiavertis užsienyje įgytas išsilavinimas |
| 5 | 3 | Specialusis vidurinis išsilavinimas | Special secondary | Išsilavinimas, įgytas baigus specialiojo vidurinio mokymo programą arba teisės aktų nustatyta tvarka pripažintas kaip jam lygiavertis užsienyje įgytas išsilavinimas |
| 6 | 4 | Vidurinis išsilavinimas | Secondary | Išsilavinimas, įgytas baigus vidurinio ugdymo programą ir išlaikius brandos egzaminus arba teisės aktų nustatyta tvarka pripažintas kaip jam lygiavertis užsienyje įgytas išsilavinimas |
| 7 | 5 | Pagrindinis išsilavinimas | Basic | Išsilavinimas, įgytas baigus pagrindinio ugdymo programą arba teisės aktų nustatyta tvarka pripažintas kaip jam lygiavertis užsienyje įgytas išsilavinimas |
| 8 | 6 | Pradinis išsilavinimas | Primary | Išsilavinimas, įgytas baigus pradinio ugdymo programą arba teisės aktų nustatyta tvarka pripažintas kaip jam lygiavertis užsienyje įgytas išsilavinimas |
| 9 | 7 | Nereglamentuojamas | Non-regulated | Išsilavinimas teisės dokumentu neapibrėžtas |

\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr. ,
2010-06-23,
Žin., 2010, Nr.
79-4129 (2010-07-03), i. k. 1102070ISAK000V-988*

**Pakeitimai:**

1.

 Lietuvos Respublikos švietimo ir mokslo ministerija, Įsakymas

Nr. ,
2010-06-23,
Žin., 2010, Nr.
79-4129 (2010-07-03), i. k. 1102070ISAK000V-988

Dėl švietimo ir mokslo ministro 2005 m. kovo 31 d. įsakymo Nr. ISAK-522 "Dėl Išsilavinimo klasifikatoriaus patvirtinimo" pakeitimo